60. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 141 της 13/23 Φεβρ. 1979 (ΦΕΚ Α΄34) Περί ιδρύσεως ανωτέρων Δημοσίων Σχολών Ε.Ν. και Λυκείων Δοκίμων Αξιωματικών εις Χανιά Κρήτης. Έχοντες υπ’ όψει: α)Τας διατάξεις των άρθρων 7 παρ. 1,11 παρ. 1 και 5, 26 παρ. 1 και 3, 49 παρ. 1 και 3 του Ν. 576/77 (ΦΕΚ 102 Α΄). β)Τας υπ’ αριθ. 118/9.12.78 και 7/23.1.79 γνώμας του ΚΕΜΕ και  γ)Την υπ’ αριθ. 51/1979 γνώμην του Συμβουλίου της Επικρατείας, προτάσει των Υπουργών Εθνικής Παιδείας και Θρησκευμάτων, Οικονομικών και Εμπορικής Ναυτιλίας, αποφασίζομεν: Άρθρον 1. Ιδρυόμεναι Σχολαί. 1.Συνιστώνται δια του παρόντος εις Χανιά Κρήτης: α)Ανώτεραι Δημόσιαι Σχολαί Δοκίμων Αξιωματικών Εμπορικού Ναυτικού Πλοιάρχων και Ραδιοτηλεγραφητών και β)Δημόσια Λύκεια Δοκίμων Αξιωματικών Εμπορικού Ναυτικού Πλοιάρχων Μηχανικών και Ραδιοτηλεγραφητών. 2.Αι ανωτέρω Σχολαί και Λύκεια, η έναρξις λειτουργίας των οποίων ορίζεται από του σχολικού έτους 1979-1980, θα λειτουργούν παρά τη ΑΔΣΕΝ/Μηχανικών – Χανίων, υπό κοινή Διοίκησιν. Άρθρον 2. Εκπαιδευτικόν προσωπικόν. Αι ανάγκαι εις εκπαιδευτικόν προσωπικόν των κατά το προηγούμενον άρθρον συνιστωμένων Ανωτέρων Δημοσίων Σχολών Αξιωματικών Εμπορικού Ναυτικού και Δημοσίων Λυκείων   Δοκίμων Αξιωματικών Εμπορικού Ναυτικού θα καλυφθούν, μετά την 1.1.1980 εκ των συσταθεισών δια των άρθρων 4 και 5 του Π.δ. 9/10.1.79 θέσεων. 